cyanic-selkie/wikianc huggingface dataset:
যদুনাথ সিংহ
রাধাকৃষ্ণানের সঙ্গে মোকদ্দমা
১৯২৭ সালে প্রকাশিত হয়েছিল রাধাকৃষ্ণানের সাড়া জাগানো বই "ইন্ডিয়ান ফিলজফি"র দ্বিতীয় খণ্ড, যা ছিল ডঃ যদুনাথ সিংহের গবেষণাপত্রটির পুনর্মুদ্রণ। ডঃ সিংহ এই চুরির বিষয়টি জানতে পারেন যখন ১৯২৮ সালে রাধাকৃষ্ণানের দ্য বেদান্ত অ্যাকর্ডিং টু শংকর অ্যান্ড রামানুজ নামে আরো একটি বই প্রকাশিত হয়। এই বইটি ছিল রাধাকৃষ্ণনের ইন্ডিয়ান ফিলজফি দ্বিতীয় খণ্ডের অষ্টম এবং নবম অধ্যায়ের একটি স্বতন্ত্র পুনর্মুদ্রণ। সেই বইটি থেকেই যদুনাথ সিংহ সবিস্ময়ে জানতে পারেন যে তার গবেষণার প্রথম দুটি অধ্যায় থেকে অনেক অনুচ্ছেদ খ্যাতনামা অধ্যাপক রাধাকৃষন চুরি করেন।
ডঃ সিংহ মর্ডান রিভিউ পত্রিকায় রাধাকৃষ্ণনের এই চৌর্যবৃত্তির ইতিবৃত্ত তুলনামূলক ভাবে প্রকাশ করেন। সিংহপুরুষ যদুনাথ সিংহ মরিসন রিভিউ পত্রিকার মাধম্যে ও কলকাতা হাইকোর্টে মামলা করে রাধাকৃষ্ণনের মতো মহান মানুষের প্রকৃত মুখোশ খুলে দেন। কলকাতা হাইকোর্ট এই মামলাটির রায় না বের করেই মামলার স্থগিতাদেশ দিয়ে দেন। কিন্তু ডঃ সিংহ মানুষদের জানিয়ে দিয়েছিলেন রাধাকৃষ্ণনের চৌর্যবৃত্তির কথা।
প্যাট্রিসিয়া মার্সিয়া ক্রফোর্ড
প্যাট্রিসিয়া মার্সিয়া ক্রফোর্ড (৩১ জানুয়ারী ১৯৪১ - ২৮ এপ্রিল ২০০৯) ছিলেন একজন অস্ট্রেলীয় নারী ইতিহাসবিদ। তিনি ২০১৭ সালে ইনস্টিটিউট অফ হিস্টোরিক্যাল রিসার্চ -এ অনুষ্ঠিত লন্ডনের নারী ইতিহাসবিদদের একটি সম্মেলনে উপস্থিত ছিলেন।
অজ্ঞেয়বাদী নাস্তিক্যবাদ
অজ্ঞেয়বাদী নাস্তিক্যবাদকে অজ্ঞেয়বাদী আস্তিক্যবাদের বিপরীত বলা যায়। অজ্ঞেয়বাদী আস্তিকরা মনে করে স্রষ্টা আছে কিন্তু তা মানুষের পক্ষে জানা সম্ভব নয়।
ইনস্টিটিউট অব ওয়াটার মডেলিং
ইনস্টিটিউট অব ওয়াটার মডেলিং বা আইডব্লিউএম একটি সরকারি জাতীয় গবেষণা প্রতিষ্ঠান যা পরিকল্পনা ও প্রযুক্তি বাংলাদেশে পানি ব্যবস্থাপনা প্রকল্প এর সাথে সম্পর্কিত। যা বিভিন্ন কর্মসূচি বাস্তবায়ন করে। এটির সদরদপ্তর ঢাকা, বাংলাদেশ  অবস্থিত ।
ইতিহাস
ইনস্টিটিউটটি তার ১৯৮৬ সালে প্রতিষ্ঠিত। এটি সারফেস ওয়াটার সিমুলেশন মডেলিং প্রোগ্রামের অংশ হিসেবে প্রতিষ্ঠিত হয়। এটি পানি সম্পদ পরিকল্পনা সংস্থার অধীনে কাজ করে। ২৪ ডিসেম্বর, ১৯৯৬ সালে বাংলাদেশ সরকারের মন্ত্রিসভা এই অনুষ্ঠানটির প্রাতিষ্ঠানিকীকরণের সিদ্ধান্ত নেয়, যা ১ আগস্ট ২০০২ সালে পুনর্নির্মাণ করে পানি মডেলিং ইনস্টিটিউট নামে প্রতিষ্ঠিত করা হয়।
প্রদ্যোত বিক্রম মাণিক্য দেববর্মা
কিরীট প্রদ্যোত মাণিক্য দেব বর্মন বাহাদুর একজন ভারতীয় রাজনৈতিক কর্মী। তিনি ত্রিপুরী রাজপরিবারের বর্তমান প্রধান এবং টাইটুলার রাজা।
তিনি নতুন দিল্লিতে জন্মগ্রহণ করেন এবং এখন ত্রিপুরার আগরতলায় থাকেন। তিনি TNT-The Northeast Today- এর সম্পাদক হিসেবেও দায়িত্ব পালন করেছেন। তিনি আদিবাসী প্রগতিশীল আঞ্চলিক জোটের বর্তমান চেয়ারম্যান যা টিপ্রা নামেও পরিচিত। তিনি তার জনগণের মধ্যে 'বুবগরা' নামে পরিচিত এবং ত্রিপুরার আদিবাসী ত্রিপুরী জনগণের অধিকারের জন্য একজন সক্রিয় কণ্ঠস্বর।
প্রাথমিক জীবন
বুবগরা প্রদ্যোত মাণিক্য ৪ জুলাই ১৯৭৮ সালে নয়াদিল্লিতে মহারাজা কিরীট বিক্রম কিশোর দেববর্মা (ত্রিপুরার ১৮৫তম রাজা) এবং মহারাণী বিবু কুমারী দেবীর প্রথম পুত্র হিসাবে জন্মগ্রহণ করেন। মেঘালয়ের শিলংয়ে ত্রিপুরা দুর্গে তাঁর শৈশব কাটে। এছাড়াও শিলং থেকেই তার প্রাথমিক থেকে উচ্চ শিক্ষা হয়েছিল।
রাজনৈতিক জীবন
যুবক বয়সে, প্রদ্যোত মাণিক্য ছিলেন একজন সক্রিয় ভারতীয় জাতীয় কংগ্রেসের রাজনীতিবিদ। তার বাবা কিরীট বিক্রম দেববর্মা তিনবারের সাংসদ ছিলেন এবং মা বিভু কুমারী, দুইবার কংগ্রেস বিধায়ক যিনি ত্রিপুরার রাজস্ব মন্ত্রী হিসেবে দায়িত্ব পালন করেছিলেন। যদিও প্রদ্যোত এই বছরের ২০২১ টিটিএডিসি নির্বাচন পর্যন্ত নির্বাচনে প্রতিদ্বন্দ্বিতা করেননি, তবে তিনি ত্রিপুরার টিপরা জনগণের জন্য প্রতিবাদ, আন্দোলন এবং আন্দোলনে সক্রিয় ছিলেন।
২০১৯ সালে ত্রিপুরা প্রদেশ কংগ্রেসের সাথে বিবাদের পর,   বুবগরা প্রদ্যোত মাণিক্য এনআরসি মামলা দায়েরের বিরোধের কারণে সভাপতির পদ থেকে পদত্যাগ করেন এবং সক্রিয় রাজনীতি থেকে কিছুটা বিরতি নেন। তবে তিনি নাগরিকত্ব সংশোধনী বিল, ২০১৮ (যা এখন একটি আইন) এর বিরুদ্ধে তার আন্দোলনের জন্য কণ্ঠস্বর এবং সমর্থন পেতে শুরু করেছিলেন। তিনি ত্রিপুরা রাজ্যে সিএএ প্রত্যাহার করতে এবং ১৯৫১ সালের কেটে ফেলা বছর দিয়ে এনআরসি কার্যকর করার জন্য টিপিএফ সুপ্রিমো পটল কন্যা জামাতিয়ার সাথে যৌথভাবে একটি মামলা দায়ের করেছিলেন।
২০২০-বর্তমান
জনজীবন, সক্রিয়তা এবং মতামত
বুবগরা প্রদ্যোত তার জনজীবনে বেশ সক্রিয় এবং টিইডিএক্স টকসের মতো বেশ কয়েকটি অনুষ্ঠানে তাকে অংশ নিতে দেখা যায়। ১৬ ফেব্রুয়ারী ২০২০-এ, তিনি টাউনহল, আগরতলায় ছাত্রদের সাথে একটি প্রশ্নোত্তর ইন্টারেক্টিভ অধিবেশনের আয়োজন করেছিলেন যেখানে তিনি উপস্থিত ছাত্রদের সাথে নেতৃত্ব, স্পষ্টতা এবং নাগরিকত্ব সংশোধনী আইনের মতো সমস্যাগুলি নিয়ে কথা বলেছেন এবং আলোচনা করেছেন। মূর্তি স্থাপনের চেয়ে ত্রিপুরা সরকার মহারাজা বীর বিক্রমের নামে বৃত্তি চালু করারও পরামর্শ দেন তিনি।
তিনি দ্য নর্থইস্ট টুডে চালু করেন, যা ভারতের উত্তর-পূর্ব রাজ্যগুলির বাসিন্দাদের লক্ষ্য করে একটি ম্যাগাজিন। এটি মাত্র ১,০০০,০০০ এর একটি পাঠককে উপভোগ করে৷ তিনি তার নিজস্ব আঞ্চলিক প্ল্যাটফর্ম দ্য ইন্ডিজেনাস প্রোগ্রেসিভ আঞ্চলিক জোট যা টিপরা নামে পরিচিত, তাতে মনোনিবেশ করার জন্য ২০১৯ সালের নভেম্বরে তার পত্রিকায় পদত্যাগ করেন এবং বিক্রি করেন। তিনি আর্মড ফোর্সেস স্পেশাল পাওয়ার অ্যাক্ট (AFSPA) এর ভারতের সবচেয়ে সোচ্চার সমালোচকদের একজন এবং বিশ্ববিদ্যালয়গুলিতে একজন বিশিষ্ট অতিথি বক্তা, যার মধ্যে সবচেয়ে উল্লেখযোগ্য হল হার্ভার্ড। ২০১৯ সালে সংসদে বিল পাস হওয়ার পর থেকে তিনি CAA-র বিরুদ্ধে প্রতিবাদে সক্রিয় ছিলেন।
ইতালির অঞ্চলসমূহ
থাম্ব|277x277পিক্সেল|বিজয়ী জোটের রঙ দিয়ে রঞ্জিত প্রদেশগুলি  (২০১৮ সালের অক্টোবরে) ইতালির প্রথম-স্তরের প্রশাসনিক বিভাগ হলো প্রদেশ বা 'রেজোনি' (ইতালীয়: regioni) । মোট প্রদেশের সংখ্যা ২০ টি, যার মধ্যে  ৫টি প্রদেশের স্বতন্ত্র স্বায়ত্তশাসন এর অধিকার আছে যা  সংবিধানের বিশেষ বিধি দ্বারা প্রদত্ত হয়েছে।
ভালে দ'আওস্তা (আওস্তা ভ্যালি) ছাড়া বাকি সব প্রদেশগুলি বিভিন্ন অঞ্চলে বা 'প্রভিঞ্চে' (ইতালীয়: province) তে বিভক্ত।ভাষাগত সংখ্যালঘুদের সম্মানে, ট্রেনতিনো-আলতো আদিজে এবং ভালে দ'আওস্তা প্রদেশগুলিকে সরকারী ভাবে দ্বিভাষিক নামে ডাকা হয় যথা ট্রেনতিনো-আলতো আদিজে/সুড-টিরোল এবং ভালে দ'আওস্তা /ভ্যালে দা'ওস্ত।
নিগহাত ইন্তেসার ভাট্টি
নিগহাত ইন্তেসার ভাট্টি (জন্ম: ১ জানুয়ারি, ১৯৯৬) হলেন একজন পাকিস্তানি রাজনীতিবিদ যিনি ২০১৪ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক জীবন
নিগহাত ইন্তেসার ভাট্টি ১৯৬৬ সালের ১লা জানুয়ারিতে পাকিস্তানের পাঞ্জাব প্রদেশের হাফিজাবাদ জেলার পিন্ডি ভাট্টিয়ানে জন্মগ্রহণ করেছিলেন।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে পাকিস্তান মুসলিম লীগ (এন) (পিএমএল-এন) এর পিপি -১০৭ (হাফিজাবাদ-৩) নির্বাচনী আসন থেকে পাঞ্জাব প্রাদেশিক পরিষদে প্রার্থী হয়েছিলেন। তবে নির্বাচনে তিনি পরাজিত হয়েছিলেন। তিনি ৪৮,২৭২টি ভোট পেয়ে স্বতন্ত্র প্রার্থী সৈয়দ শোয়েব শাহ নওয়াজের কাছে আসনটি হেরেছিলেন।
তিনি ২০১৪ সালের মে মাসে অনুষ্ঠিত উপনির্বাচনে পূর্ববর্তী আসন থেকেই পাকিস্তান তেহরিক-ই-ইনসাফের (পিটিআই) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। সেবার তিনি ৪৪,০৩৩টি ভোট পেয়ে পিএমএল-এনের প্রার্থী সরফরাজ খান ভাট্টিকে পরাজিত করেছিলেন।
বৃহৎ হ্যাড্রন সংঘর্ষক
thumb|right|সিএমএস ডিটেক্টরে প্রকাশিত [[হিগস বোসন কণা।]] বৃহৎ হ্যাড্রন সংঘর্ষক পৃথিবীর বৃহত্তম ও সবচেয়ে শক্তিশালী কণা ত্বরক এবং মানবনির্মিত বৃহত্তম যন্ত্র। একে ইংরেজিতে লার্জ হ্যাড্রন কলাইডার (Large Hadron Collider সংক্ষেপে LHC) ও ফরাসি ভাষায় গ্রঁ কোলিজিওন্যর দ্য আদ্রোঁ (Grand collisionneur de hadrons) নামে ডাকা হয়। ইউরোপীয় নিউক্লীয় গবেষণা সংস্থা সার্ন এবং ১০০টি দেশের ১০০০০-এরও অধিক বিজ্ঞানী ও প্রকৌশলী এই ত্বরক নির্মাণ প্রকল্পে কাজ করেছেন। এছাড়া অসংখ্য বিশ্ববিদ্যালয় ও গবেষণাগার এই যন্ত্রের নির্মাণ প্রক্রিয়ায় সহায়তা করেছে। যন্ত্রটিকে সুইজারল্যান্ডের জেনেভা শহরের কাছে, ফ্রান্স-সুইজারল্যান্ড সীমান্তের প্রায় ১৭৫ মিটার নিচে ২৭ কিলোমিটার পরিধির একটি সুড়ঙ্গের মধ্যে স্থাপন করা হয়েছে।
ত্বরকটিকে ৯ টেরা ইলেকট্রন ভোল্টের প্রোটনসমৃদ্ধ রশ্মির মুখোমুখি সংঘর্ষ ঘটানোর জন্য তৈরি করা হয়েছে। এ ধরনের সংঘর্ষ ঘটানোর মূল উদ্দেশ্য পদার্থবিজ্ঞানের প্রমিত মডেলের সত্যতা ও সীমাবদ্ধতা নির্ণয় করা। কণা পদার্থবিজ্ঞানে বর্তমানে এই প্রমিত মডেলই সর্বাধিক গ্রহণযোগ্য তাত্ত্বিক মডেল হিসেবে বিবেচিত হয়।
২০০৭ খ্রিষ্টাব্দের ১০ সেপ্টেম্বর প্রথমবারের মতো পুরো এলএইচসি-তে প্রোটন রশ্মি চালনা করা হয়। এর আগে ৮-১১ আগস্টের মধ্যে এতে প্রাথমিক কণা রশ্মি ঢোকানো হয়, তাপমাত্রা ধীরে ধীরে ১.৯ কেলভিনে (-২৭১.২৫° সেলসিয়াস) নামিয়ে আনা হয়। এর মধ্যে আনুষ্ঠানিকভাবে প্রথম উচ্চশক্তির সংঘর্ষ ঘটানো হয় ২১ অক্টোবর। তাই ২১ অক্টোবরকেই এলএইচসি'র উদ্বোধন দিবস বলা হচ্ছে।
পুরোপুরি কার্যকর হওয়ার পর সংঘর্ষকটির ভেতরে হিগ্‌স বোসন তৈরি হওয়ার কথা। এই কণাকে "ঈশ্বর কণা" বলা হয়। এটাই একমাত্র মৌলিক কণা যাকে এখন পর্যন্ত বিজ্ঞানের মাধ্যমে পর্যবেক্ষণ করা যায়নি। এই পর্যবেক্ষণের মাধ্যমে পদার্থবিজ্ঞানের প্রমিত মডেল-এর অজানা তথ্য সম্বন্ধে ভবিষ্যদ্বাণী করা যাবে। এছাড়া মৌল কণাগুলো কীভাবে ভর বা এধরনের অন্যান্য বৈশিষ্ট্য লাভ করে তাও এর মাধ্যমে জানা যাবে।
অনেকেই এই পরিকল্পিত পরীক্ষার নিরাপত্তা বিষয়ে প্রশ্ন তুলেছেন। অনেকে বলছেন, এর মাধ্যমে বিশাল ধ্বংসযজ্ঞ শুরু হয়ে যাওয়ার আশঙ্কা আছে। কিন্তু বিজ্ঞানী মহল় এ ধরনের কোনো নিরাপত্তাহীনতার সম্ভাবনা নাকচ করে দিয়েছেন।
নির্মাণের কারণ
পদার্থবিজ্ঞানীগণ লার্জ হ্যাড্রন কোলাইডারের মাধ্যমে পদার্থবিজ্ঞানের কিছু মৌলিক প্রশ্নের উত্তর খুঁজে পাবার আশা করছেন। এদের মধ্যে মৌলিক কণাসমূহ, স্থানকালের গঠন, মহাবিশ্বকে পরিচালনাকারী মৌলিক নিয়মসমষ্টি, বিশেষত কোয়ান্টাম বলবিজ্ঞান ও সাধারণ আপেক্ষিকতার সেইসব ক্ষেত্রসমূহ যেখানে জ্ঞান অজানা, অস্বচ্ছ, কিংবা এরা কোনভাবেই খাটে না তা অন্তর্গত। এছাড়া লার্জ হ্যাড্রন কোলাইডার কিছু নির্দিষ্ট প্রশ্নের উত্তরের জন্যও নির্মাণ করা হয়েছে। যেমন
• হিগস্‌ মেকানিজামে বর্ণিত ইলেক্ট্রোউইক সিমেট্রি ব্রেকিং পদ্ধতিতে কি মৌলিক কণার ভরসমূহ আদৌ পাওয়া সম্ভব কিনা ? লার্জ হ্যাড্রন কোলাইডার দ্বারা আশা করা হচ্ছে যে এটি পদার্থবিজ্ঞানের সোনার হরিণ হিগস বোসন বা ঈশ্বর কণার অস্তিত্ব প্রমাণ করবে বা বাদ দেবে যার ফলে পুরো সাধারণ মডেল বাতিল বলে গণ্য হবে। • অতিপ্রতিসাম্য বা সুপার সিমেট্রি যা সাধারণ মডেলের একটি বর্ধিত অংশ এবং পোয়াঁকারে প্রতিসাম্য Poincaré symmetry) যা প্রকৃতিতে দেখা যায়। সকল জ্ঞাত কণার কি অতিপ্রতিসম জোড় আছে ?
• রজ্জু তত্ত্ব বা স্ট্রিং থিয়োরির ওপর নির্ভর করে বিভিন্ন মডেল যে অতিরিক্ত মাত্রার ভবিষ্যদ্বাণী করেছে তা আদৌ আছে কিনা কিংবা থাকলে আমরা কি তা আলাদা ভাবে নির্ণয় করতে পারি ?
অন্যান্য প্রশ্ন সমূহ হচ্ছে, তড়িচ্চৌম্বক বল, সবল নিউক্লীয় বল, এবং দুর্বল নিউক্লীয় বল কি আসলে একই বলের বিভিন্ন প্রকাশ, যেমনটি মহা একীকরণ তত্ত্বে কল্পনা করা হয়েছে ?
• কেন মহাকর্ষ অন্যান্য মৌলিক বলের তুলনায় অত্যন্ত দুর্বল ?
• সাধারণ মডেলের বাইরে আর কি কোনও কোয়ার্ক মিশ্রণ (Quark Flavor Mixing ) আছে ?
• কেন পদার্থ এবং প্রতি পদার্থের সিমেট্রির( Matter & Anti-Matter Symetry ) মাঝে গরমিল দেখা যায় ?
• মহাবিশ্বের প্রারম্ভে কোয়ার্ক-গ্লুওন প্লাজমার ( Quark-Gluon Plasma ) ধর্ম কি রকম ছিল ?
২০০৮ গ্রীষ্মকালীন অলিম্পিকে সাঁতার
thumb|right|[[বেইজিং ন্যাশনাল অ্যাকুয়াটিক সেন্টার (ওরফে "ওয়াটার কিয়ুব" বা জল ঘনক)]] ২০০৮ গ্রীষ্মকালীন অলিম্পিকে সাঁতার ১৩দিন ধরে, ৯ই আগস্ট থেকে ২১শে আগস্ট, চলে। চিরাচরিত বিভাগগুলি ১৭ তারিখেই শেষ হয়ে গেলেও নতুন বিভাগ হিসাবে ১০কিমি ম্যারাথন চলে ২০শে ও ২১শে আগস্ট। যাবতীয় সাঁতারের বিভাগগুলি (ব্যতিক্রম ১০ কিমির ম্যারাথন দুটি) অনুষ্ঠিত হয় বেইজিং ন্যাশনাল অ্যাকুয়াটিক সেন্টারে।
স্থান
২০০৮ গ্রীষ্মকালীন অলিম্পিকের যাবতীয় সাঁতার, সমলয় সাঁতার ও ডাইভিং-এর প্রতিযোগিতা অনুষ্ঠিত হয় বেইজিং ন্যাশনাল অ্যাকুয়াটিক সেন্টারে (ওরফে "ওয়াটার কিয়ুব" বা জল ঘনক)। নির্মাতাদের দাবী অনুসারে এটি সাঁতারুদের গতিবর্ধনের জন্য বিশেষভাবে তৈরী। প্রধান জলাধারটি প্রায় গভীর।, যা অন্যান্য যে কোনো অলিম্পিক জলাধার থেকে প্রায়  বেশি গভীর। পথনির্দেশক রজ্জুগুলিকে (লেন লাইন্স) আদর করে ডাকা হয় "ওয়েভ ইটার্স" বা "ঢেউখেকো", কারণ এগুলি বিশেষভাবে তৈরী করা হয়েছে যাতে সাঁতারকাটার সময় উৎপন্ন তরঙ্গ যথাসম্ভব প্রশমিত হয়। সাঁতারের স্থলটি পুরোপুরি ইন্ডোর হওয়ায় উন্নত প্রযুক্তির ব্যবহারে উষ্ণতা, আর্দ্রতা ও আলোর উপরে পূর্ণ নিয়ন্ত্রণ, বিরাট সাহায্য করেছে। বড় বড় ডেকের নির্মাণ করা হয়েছে সাঁতারুদের ব্যপ্তির অনুভূতি দিতে।
বিভাগসমূহ
thumb|left|300px|১৪ই আগস্ট ২০০৮ জল ঘনকের ভিতরে ২০০৪-এর তুলনায় ২০০৮-এ সাঁতারের বিভাগসমূহের বিবর্ধন করা হয়। খোলা জলে সাঁতারের বিভাগে ১০কিমি ম্যারাথনের মোট বিভাগের সংখ্যা বেড়ে দাঁড়ায় ৩৪(পুরুষ ও মহিলাদের জন্য ১৭টি করে বিভাগ)। নিম্নলিখিত বিভাগগুলিতে প্রতিযোগিতা সংঘটিত হয়:
বিভাগগুলির প্রতিযোগিতার ক্রম জানার জন্য, অনুগ্রহ করে দেখুন
যোগ্যতা নির্ণয়ের মাপকাঠি
যদি কোনো NOC-এর B স্ট্যান্ডার্ডেরও কোনো প্রতিযোগী না থাকে তাহলে সেই NOC একজন পুরুষ ও একজন মহিলা সাঁতারু (মোট দুজন) পাঠাতে পারেন।
যোগ্যতানির্ণায়ক পদ্ধতির সম্পর্কে আরও বিশদে জানতে, অনুগ্রহ করে দেখুন:
পদক তালিকা
thumb|right|300px|১০ই আগস্ট, ২০০৮ বিজয়ীর মঞ্চে পদক হাতে যুক্তরাষ্ট্রের [[রায়ান লোখটে(বামদিকে), মাইকেল ফেলপস(মাঝে) ও হাঙ্গেরির লাজলো সেহ]]
বেইজিং অলিম্পিক ২০০৮-এর সরকারি ওয়েবসাইট থেকে সংগৃহীত।
পুরুষদের বিভাগের ফলাফল
* শুধুমাত্র হিটে অংশগ্রহণ করে এই সাঁতারুরা পদক লাভ করেছেন।
মহিলাদের বিভাগের ফলাফল
* শুধুমাত্র হিটে অংশগ্রহণ করে এই সাঁতারুরা পদক লাভ করেছেন।
রেকর্ড সমূহ
২০০৮ গ্রীষ্মকালীন অলিম্পিকে, ২৫বার নতুন বিশ্বরেকর্ড তৈরী হয় (২১টি পৃথক পৃথক বিশ্বরেকর্ডকে পরিবর্তন করে)। এছাড়া ৬৫বার নতুন অলিম্পিক রেকর্ড তৈরী হয় ও একটি রেকর্ড স্পর্শ করা হয় (৩০টি পৃথক পৃথক অলিম্পিক রেকর্ডকে পরিবর্তন করে)। একমাত্র ২০০৪-এর সিডনি গেমসে ইয়ান থর্পের ৪০০মিটার ফ্রিস্টাইলে করা ৩:৪০.৫৯ এবং ইঙ্গে ডি ব্রুজিনের ১০০মিটার বাটারফ্লাইতে করা ৫৬.৬১ অলিম্পিক রেকর্ড দুটি অক্ষত থাকে। যুক্তরাষ্ট্রেরমাইকেল ফেলপস মোট ১৪টি সোনা জিতে অলিম্পিকে সর্বাধিক সোনা জয়ের নতুন রেকর্ড গড়েন। এর মধ্যে ৮টি সোনা ২০০৮ অলিম্পিকেই সংগৃহীত - এটিও একটি রেকর্ড।
পুরুষদের অলিম্পিক ও বিশ্ব রেকর্ড
যদিও ৪×১০০মিটার ফ্রিস্টাইল রিলে ফাইনালে, অ্যাঙ্কর জ্যাসন লেজাক দ্রুততম ১০০মিটার সাঁতার কাটেন (৪৬.০৬), কিন্তু যেহেতু তিনি রেসের প্রথম চরণে সাঁতার কাটেননি তাই এটি FINA অনুমোদিত রেকর্ড হিসাবে গন্য হবে না।
LZR রেসার স্যুট
১৩ই ফেব্রুয়ারি, ২০০৮ স্পিডো বাজারে আনে LZR রেসার সাঁতারের পোশাক। এটি সাঁতারের জগতে একটি আলোড়ন সৃষ্টিকারী উদ্ভাবন। স্যুটটি নাসা ও অস্ট্রেলিয়ান ইনস্টিটিউট অফ স্পোর্টস যৌথ উদ্যোগে তৈরি, এমন পোশাক, যা জলকে প্রতিহত করে, পেশিসমূহে অক্সিজেন সরবরাহে সহায়তা করে, এবং শরীরকে আরও বিজ্ঞানসম্মতভাবে জলের মধ্যে ধারণ করে। এটা পরীক্ষিত সত্য যে, এই পোশাক সাঁতারের সময় প্রায় ১.৯ থেকে ২.২% কমাতে সক্ষম। এই কারণে, কিছু সাঁতারু এই পোশাকের ব্যবহারে নীতিগত প্রশ্ন তোলে, বিশেষ করে কেউ কেউ একাধিক সুইমস্যুট পরে প্লবতা বাড়াতে আর শরীরকে সংকুচিত করতে চেষ্টা করে। ন্যাশনাল কলেজিয়েট অ্যাথলেটিক অ্যাসোসিয়েশন তাদের ব্লগসাইটে তারা "প্রযুক্তি ডোপিং" করছে কিনা, বা, এই ধরনের পোশাকের ব্যবহারে বাড়তি সুবিধা নেওয়া আর পারফর্মেন্স-বর্ধক মাদকের ব্যবহারের মধ্যে নীতিগত কোনো পার্থক্য আছে কিনা ইত্যাদি বিষয়ে জোরালো বিতর্ক করে। এই জাতীয় নানা অভিযোগের ভিত্তিতে, আন্তর্জাতিক সন্তরণ ফেডারেশন (FINA) স্পিডো কর্তৃপক্ষের সাথে এই পোশাক নিয়ে কথা বলে। আলোচনার শেষে, FINA যাবতীয় অভিযোগ খন্ডন করে ও আগামী সন্তরণ প্রতিযোগীতার জন্য এই পোশাকের অনুমোদন দেয়। আর ১৪ই আগস্ট, ২০০৮ এর মধ্যেই LZR রেসার পোশাক পরে সাঁতারুরা ৬২টি বিশ্বরেকর্ড ভাঙে।
সিলাউ
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০ মিটার (১৯৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিলাউ শহরের জনসংখ্যা হল ২০,১৭৭ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১৯% হল ৬ বছর বা তার কম বয়সী।
এখানে সাক্ষরতার হার ৫২%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে সিলাউ এর সাক্ষরতার হার বেশি।
তথ্যসূত্র
Silao de la Victoria Silao Силао
গরিমা জৈন
গরিমা জৈন একজন ভারতীয় অভিনেত্রী। তিনি মর্দানি ২ (২০১৯), আফত-ই-ইশক (২০২১) এবং গনদি বাত ৪, এক্সএক্সএক্স ২, তন্ত্র মস্ত্রামের এর মতো ওয়েব সিরিজ করেছেন।
অভিনয় জীবন
২০১৩ সালে, গরিমা মহাভারতে টিভি সিরিজে দুশালার চরিত্রে অভিনয় করেছিলেন।এছাড়াও তিনি  ইয়ে হ্যায় মহাবাতে ধারাবাহিকে অভিনয় করেন।
তুলা উন্নয়ন বোর্ড
তুলা উন্নয়ন বোর্ড বা সিডিবি একটি স্বায়ত্তশাসিত জাতীয় সংস্থা যা বাংলাদেশের তুলা শিল্পের জন্য দায়বদ্ধ। এর সদরদপ্তর ঢাকা, বাংলাদেশে অবস্থিত।
ইতিহাস
বোর্ডটি ১৯৭২ সালে প্রতিষ্ঠিত হয়েছিল। এটি তুলা চাষের প্রচার ও সুরক্ষা এবং তুলা গবেষণা ও সম্প্রসারণ কাজে নিয়োজিত। এটি মার্কিন যুক্তরাষ্ট্র থেকে তুলো বীজ আমদানি মাধ্যমে ১৯৭০ এর দশকে তুলা উৎপাদন বৃদ্ধি করেছিল। ২০১৫ সালে বোর্ডটি বাংলাদেশে জিএম তুলা নিয়ে পরীক্ষা করেছিল।
সরারচর ইউনিয়ন
জনপ্রতিনিধি
বর্তমান চেয়ারম্যান- মোঃ হাবিবুর রাহমান স্বপন
অর্চনা ৩১ নট আউট
মুক্তি
চলচ্চিত্রটি ২০২২ সালের ১১ ফেব্রুয়ারি মুক্তি পায়।
আ কোরিয়ান ওডিসি
আ কোরিয়ান ওডিসি (화유기, A Korean Odyssey; হলো একটি দক্ষিণ কোরীয় হাস্যরসাত্মক অলীক লোমহর্ষক টেলিভিশন ধারাবাহিক। এই ধারাবাহিকটি পরিচালনা করেছেন পার্ক হোং-কিউন, কিম জুন-হিউন ও কিম বিউং-সু। লি সুং-গি, চা সুং-ওয়ান, ও ইয়ান-সো, লি হোং-গি এবং ছাং গুয়াংয়ের মতো অভিনয়শিল্পীগণ এই ধারাবাহিকে অভিনয় করেছেন।
মূলত কোরীয় ভাষায় নির্মিত এই ধারাবাহিকটি ২০১৭ সালের ২৩শে ডিসেম্বর তারিখে টিভিএনে মুক্তি পেয়েছে। এপর্যন্ত এই ধারাবাহিকের সর্বমোট ২০টি পর্ব মুক্তি পেয়েছে।
সারাংশ
এই ধারাবাহিকটি জিন সান-মি নামে এক তরুণীর গল্প অনুসরণ করে, যিনি আত্মা দেখতে পারেন। তিনি সন ওহ-গং নামে একজন দেবতা এবং উ হুই-চুল নামে এক শয়তান দ্বারা সুরক্ষিত। শয়তানটি ঈশ্বরের নামে সান-মির স্মৃতি চুরি করে, তাকে নিজেকে রক্ষা করার জন্য একা রেখে দেয়। কয়েক বছর পরে, সান-মি আবার দুজনের সাথে দেখা করে এবং সন ওহ-গং তাকে মন্দ আত্মা থেকে রক্ষা করে। তিনি শয়তান রাজার সাথে একটি চুক্তি করেন, যিনি তার মন্দ আত্মাদের শিকার করার বিনিময়ে তাকে সাহায্য করেন এবং তিনি তাকে দেবতা হওয়ার অনুমতি প্রদান করেন।
গল্পটি এগিয়ে যাওয়ার সাথে সাথে সান-মি এবং সন ওহ-গং বেশ কিছু চ্যালেঞ্জের মুখোমুখি হন; যার মধ্যে একটি দুষ্ট জাপানি আত্মার রহস্য খুঁজে বের করা, সমস্যা সৃষ্টিকারী সমুদ্রের রাজপুত্রের সাথে আচরণ করা এবং শিশুদের আত্মা চুরি করে একটি অশুভ আত্মা আবিষ্কার করা অন্যতম। উপরন্তু, সান-মি প্রেম এবং মৃত্যুর ঘণ্টা সম্পর্কে জেনেছে, অন্যদিকে ওহ-গং আসানিও সম্পর্কিত দ্বিধাকে আরও বাড়িয়ে তুলতে চেষ্টা করে। শেষ পর্যন্ত, সান-মির সাধারণ ব্যক্তি হওয়ার ইচ্ছা ওহ-গং, শয়তান কিং উ, রিচি এবং এমনকি পাল-কিয়ের উপর সুদূরপ্রসারী পরিণতি বয়ে আনে।
মুক্তি
২০১৭ সালের ২৩শে ডিসেম্বর তারিখে প্রথম পর্বের মাধ্যমে টিভিএনে এই ধারাবাহিকটি মুক্তি পেয়েছে।
পারস খড্‌কা
পারস খড্কা (पारस खड्का; জন্ম: ২৪ অক্টোবর, ১৯৮৭) নেপালি বংশোদ্ভূত প্রথিতযশা ক্রিকেটার। ডানহাতি ব্যাটসম্যান ও ডানহাতি মিডিয়াম ফাস্ট-বোলার হিসেবে ২০০৪ সাল থেকে তিনি নেপাল জাতীয় ক্রিকেট দলে খেলছেন। তার নেতৃত্বে নেপাল দল ২০১০ সালে আইসিসি বিশ্ব ক্রিকেট লীগের পঞ্চম বিভাগে শিরোপা জয় করে। ফলে দলটি ২০১০ সালের আইসিসি বিশ্ব ক্রিকেট লীগের চতুর্থ বিভাগে খেলার যোগ্যতা অর্জন করে। এরফলে তিনি নেপালের ক্রিকেট ইতিহাসে সবচেয়ে সফলতম ক্রিকেটারের মর্যাদা পান। এরপর তার দল আইসিসি বিশ্ব ক্রিকেট লীগের চতুর্থ বিভাগে শিরোপা জয় করে তৃতীয় বিভাগে উত্তীর্ণ হয়। এ সাফল্যে তার দল নিউজিল্যান্ডে অনুষ্ঠিত ২০১৪ সালের ক্রিকেট বিশ্বকাপ বাছাই-পর্বে খেলার যোগ্যতা অর্জন করেছিল।
বিতর্ক
বিবিসি’র সাথে এক সাক্ষাৎকারে পারস নেপাল ক্রিকেট দলের নিয়ন্ত্রক সংস্থা নেপাল ক্রিকেট সংস্থা (সিএএন)’র স্বেচ্ছাচারী মনোভাবের জন্য সমালোচনা করেন। তার মতে, সংস্থার পেশাদার মনোবৃত্তি গ্রহণে আগ্রহের অভাব রয়েছে ও বড়ধরনের প্রাতিষ্ঠানিক চুক্তিতে আবদ্ধ হচ্ছে না।
ব্যক্তিগত জীবন
ক্রিকেটের পাশাপাশি ফুটবল খেলায় আগ্রহ রয়েছে খড্কার। তিনি লিভারপুল ফুটবল ক্লাবের একনিষ্ঠ সমর্থক। এ দলের অধিনায়ক স্টিভেন জেরার্ডকে তিনি তার আদর্শ হিসেবে মানেন। বিদ্যালয়ে অধ্যয়নকালীন সময়ে বাস্কেটবল খেলায়ও অংশগ্রহণ করেছেন তিনি।
সীতামঢ়ী
সীতামঢ়ী (सीतामढ़ी) ভারতের বিহার রাজ্যের সীতামঢ়ী জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬ মিটার (১৮৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সীতামারহি শহরের জনসংখ্যা হল ৫৬,৭৬৯ জন। এর মধ্যে পুরুষ ৫৪% এবং নারী ৪৬%।
এই শহরের জনসংখ্যার ১৬% হল ৬ বছর বা তার কম বয়সী।
আনন্দ
thumb|200px|হাসিমুখ হল আনন্দের একটি সুপরিচিত প্রতীক। পরিতোষ, প্রেম, পূর্ণতা, পুলক, উল্লাস, আহ্লাদ ইত্যাদির একক, একাধিক বা সম্মিলিত অণুভুতিকে আনন্দ/সুখ বলে । জীববিদ্যা, মনঃস্তত্ত, ধর্ম ও দর্শন আনন্দের অর্থ ও উৎস উন্মোচনের বহুকালব্যাপী প্রচেষ্টা চালিয়ে গেছে। যদিও আনন্দ পরিমাপ করা বেশ কঠিন কাজ, বিজ্ঞানীরা নানা উপায়ে এই দুঃসাধ্য সাধন করেছেন। অক্সফোর্ডে আনন্দ বিষয়ক গবেষণায় বহুসংখ্যক বৈশিষ্টের সাথে আনন্দের সরাসরি সংযোগ শনাক্ত করা হয়েছে। যেমন- সামাজিক ক্রিয়াকর্ম ও সম্পর্ক, দাম্পত্য অবস্থান, কার্যক্ষেত্র, স্বাস্থ্য, গণতান্ত্রিক স্বাধীনতা, আশাবাদ, এনডরফিন, ধর্মীয় সম্পৃক্ততা, আয় এবং সুন্দর সান্নিধ্য।
আবদুর রহমান (বীর বিক্রম)
আবদুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আনন্দ
দার্শনিক ও আধাত্মিক সংজ্ঞা অনুযায়ী আনন্দ সেই পন্থা যা অবলম্বনে উপযুক্ত ও উন্নত জীবনযাপন করা যায়।
সংজ্ঞা
দর্শনশাস্ত্র এবং ধর্মীয় চিন্তাবিদরা প্রায়ই আবেগের পরিবর্তে একটি ভালো জীবন বা সমৃদ্ধশালী জীবনধারণের ক্ষেত্রকে সুখ হিসাবে সংজ্ঞায়িত করেন । এই অর্থে সুখকে অনুবাদ করার জন্য গ্রিক eudaimonia ব্যবহৃত হতো, এবং এখনও নৈতিকতার নীতিতে ব্যবহার করা হয়। সময়ের সাথে সাথে একটি পরিবর্তন হয়েছে যেখানে গুনের সাথে সুখের সম্পর্কের চেয়ে সুখের সাথে গুনের সম্পর্কের উপর বেশি জোর দেয়া হচ্ছে । সহস্রাব্দ ঘুরে আসার পর থেকে, বিশেষ করে অমর্ত্য সেনের মানবিক বিকাশের পদ্ধতিটি উন্নত হয়েছে তার ফলে মনস্তাত্ত্বিক বিষয়ের উপর আগ্রহ বেড়ে গেছে । বিশেষত মার্টিন সেলিগম্যান, এড ডায়নার এবং রুউৎ ভেনহোভেনের কাজ, এবং পল আনন্দ এর আন্তর্জাতিক উন্নয়ন এবং চিকিৎসা গবেষণায় ব্যাপক অবদানের ফলে  এই বিষয়ের গুরুত্ব বেড়ে যায় ।
১৭৭৬ সালে মার্কিন যুক্তরাষ্ট্রে থমাস জেফারসন দ্বারা লিখিত স্বাধীনতার ঘোষণাপত্রটি ব্যাপকভাবে আলোচিত রাজনৈতিক মূল্যবোধ ছিল কারণ তিনি উল্লেখ করেছিলেন, "সুখের অনুধাবন করা" একটি সর্বজনীন অধিকার । মনে হচ্ছে এটি একটি বিষয়ভিত্তিক ব্যাখ্যা করার কথা বলে তারপরেও তা একাই আবেগ অতিক্রম করে । আসলে, এই আলোচনাটি প্রায়শই সহজ ধারণার উপর ভিত্তি করে চলতেছে যে সুখ শব্দটি একই জিনিস বোঝায় যা ১৯৭৬ সালে ছিল এবং আজও তাই আছে । প্রকৃতপক্ষে, অষ্টাদশ শতকে সুখ বলতে বুঝাতো "সমৃদ্ধি, উন্নতি এবং সুস্থতা"।
আবদুর রহমান (বীর বিক্রম)
কর্মজীবন
পাকিস্তান সেনাবাহিনীতে চাকরি করতেন আবদুর রহমান। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। যশোর সেনানিবাসে আক্রান্ত হওয়ার পর সেখান থেকে পালিয়ে যান। পরে দলের কাউকে খুঁজে না পেয়ে নিজ এলাকা হবিগঞ্জে এসে দ্বিতীয় ইস্ট বেঙ্গল রেজিমেন্টের সঙ্গে যোগ দেন। পরে তাকে ১১ ইস্ট বেঙ্গল রেজিমেন্টে অন্তর্ভুক্ত করা হয়। যুদ্ধ করেন শাহজীবাজার, মাধবপুর, হরষপুর, আখাউড়া, ভৈরব, আশুগঞ্জসহ বিভিন্ন স্থানে।
আনন্দ
সংজ্ঞা
আজকাল সুখ একটি ঝাপসা ধারণা এবং ভিন্ন ভিন্ন লোকের কাছে তার অর্থ ভিন্ন মনে হতে পারে । সুখের বিজ্ঞান একটি বড় চ্যালেঞ্জ হল সুখ নিয়ে বিভিন্ন ধারণা চিহ্নিত করা এবং যেখানে প্রযোজ্য সেই অনুযায়ী তাদের উপাদানগুলিকে বিভক্ত করা । প্রাসঙ্গিক ধারণাগুলি হচ্ছে সুস্থতা, জীবনের মান এবং সমৃদ্ধি । অন্তত একজন লেখক সুখকে তুষ্টি হিসেবে সংজ্ঞায়িত করেছেন ।  কিছু ভাষ্যকার আনন্দবাদী ঐতিহ্যের মাধ্যমে সুখকে অনুসন্ধান  এবং অপ্রীতিকর অভিজ্ঞতাগুলোকে অবজ্ঞা করার মাধ্যমে   ইউডামোনিক উপায়ে জীবনকে পুরোপুরি এবং গভীরভাবে ও পরিতৃপ্তির সাথে উপভোগ করার উপর বেশি জোর দেন।
২০১২ সালের ওয়ার্ল্ড হ্যাপিনেস রিপোর্টে উল্লেখ করা হয়েছে যে, ব্যক্তিগত কল্যাণমূলক পদক্ষেপে, প্রাথমিক বিশুদ্ধতম জীবনের মূল্যায়ন এবং মানসিক প্রতিবেদনগুলির মধ্যে পার্থক্য নির্ণয় করা । সুখকে উভয় জীবন মূল্যায়নে ব্যবহার করা হয়, যেমন "মোটের উপর আপনি আপনার জীবনে কতটা সুখী?" এবং মানসিক প্রতিবেদনে, "এখন আপনি কতটা সুখী?" এবং লোকেরা এই ধরনের মৌখিক contexts এ সুখকে উপযুক্তভাবে ব্যবহার করতে পারে বলে মনে হয়। ওয়ার্ল্ড হ্যাপিনেস প্রতিবেদনগুলি এই পরিমাপ পদ্ধতিগুলির মাধমে সুখের সর্বোচ্চ স্তরের দেশগুলিকে চিহ্নিত করে ।
আবদুর রহমান (বীর বিক্রম)
মুক্তিযুদ্ধে ভূমিকা
১৯৭১ সালের ৬ বা ৭ মে ভোরে আবদুর রহমান একজন সহযোদ্ধাকে সঙ্গে নিয়ে হবিগঞ্জের তেলিয়াপাড়ার নিজেদের প্রতিরক্ষা অবস্থান থেকে বেরিয়ে পড়েন রেকি করার উদ্দেশ্যে। বেলা ১১টায় সেখানে ফিরে এসে দেখেন, চারদিক লন্ডভন্ড। কোনো সাড়াশব্দ নেই। পড়ে আছে কয়েকজন সহযোদ্ধার রক্তাক্ত নিথর দেহ। এ অবস্থা দেখে আবদুর রহমান শিউরে উঠলেন। কিছুটা হতবুদ্ধিও হয়ে পড়লেন। এমন ঘটনার মুখোমুখি হবেন ভাবতেই পারেননি। বুঝতে পারলেন, শত্রু পাকিস্তানি সেনাদের আকস্মিক আক্রমণেই এ অবস্থা হয়েছে। তারপর সতর্ক হলেন। ভাবলেন, পাকিস্তানি সেনারা নিশ্চয় আশপাশে আছে। তাকে এখান থেকে দ্রুত সরে পড়তে হবে। সঙ্গে থাকা সহযোদ্ধা পালিয়ে গেছেন। তিনি সরে পড়ার সুযোগ আর পেলেন না। পড়ে গেলেন এক পাকিস্তানি সেনার সামনে। ওই পাকিস্তানি সেনা তাকে থামার নির্দেশ দিল। তখন মনে হলো এই পাকিস্তানি সেনার গুলিতে মরার চেয়ে নিজের পিস্তলের গুলিতে নিজেকে আত্মাহুতি দেওয়াও অনেক ভালো। তারপর নিমেষে নিজের কাছে থাকা পিস্তল বের করে কী মনে করে গুলি করেন ওই পাকিস্তানি সেনাকেই। মাটিতে লুটিয়ে পড়ল পাকিস্তানি সেনা। এ ঘটনায় তার সাহস ও মনোবল বেড়ে গেল। ভাবলেন, মরতে যখন হবেই, আরও কয়েকজনকে মেরেই মরি। গুলির শব্দ শুনে সেখানে এগিয়ে এল আরও দুজন পাকিস্তানি সেনা। তারা কিছু বুঝে ওঠার আগেই গুলি করলেন। অব্যর্থ নিশানা; দুই পাকিস্তানি সেনাই লুটিয়ে পড়ল মাটিতে। এরপর দ্রুত অবস্থান নিলেন সেখানকার এক বাংকারে। বাকি পাকিস্তানি সেনারা ছিল বেশ দূরে। পরিস্থিতি তার সহায় হলো। ওই বাংকারে ছিল একটি মেশিনগান। তাতে গুলিভর্তি চেন লাগানো। সেই মেশিনগান দিয়ে তিনি গুলি করতে থাকলেন। তখন পাকিস্তানি সেনারা দৌড়াদৌড়ি করে পিছিয়ে যেতে থাকল। তিন-চারজন মাটিতে লুটিয়ে পড়ল। আকস্মিক এ ঘটনায় পাকিস্তানি সেনারাও হতভম্ভ। এরই ফাঁকে ওয়্যারলেসে তিনি যোগাযোগ করলেন তার অধিনায়কের সঙ্গে। অধিনায়ক তাকে নির্দেশ দেন দ্রুত ওই স্থান থেকে সরে পড়ার। তিনি অধিনায়কের কাছে অনুরোধ করেন গোলা ছোড়ার। সহযোদ্ধারা তিন ইঞ্চি মর্টারের গোলা পাকিস্তানি সেনাদের ওপর নিক্ষেপ করতে থাকেন। এ সুযোগে তিনি দ্রুত ক্রলিং করে পশ্চাদপসরণ করেন। সীমান্তের কাছাকাছি পৌঁছার পর সহযোদ্ধারা তাকে ভারতে নিয়ে যান। সেদিন আলৌকিক ভাবে বেঁচে যান তিনি।
আনন্দ
জীববিদ্যা
বিবর্তনীয় দৃষ্টিভঙ্গিতে আনন্দ অথবা উন্নত জীবনের গুণমান ভিন্নভাবে ব্যাখ্যা করা হয়। সংক্ষেপে- যেসব প্রশ্ন সদুত্তরের অপেক্ষায় রয়েছে সেগুলো হলো: মস্তিষ্কের কোন বৈশিষ্টের দ্বারা মানুষ ইতিবাচক ও নেতিবাচক অণুভূতিগুলোকে পৃথক করতে সক্ষম হয়, এবং এটি কীভাবে মানুষের জীবনের গুণমান ও প্রজনন ক্ষমতা বৃদ্ধিতে সহায়তা করে? এই ব্যাপারে ডারউইনিয়ান হ্যাপিনেস নামক গ্রন্থে বিশদ বর্ণনা রয়েছে।
অন্যান্য গবেষণা
মাইকেল আরগাইল অক্সফোর্ড আনন্দ পরিমাপক প্রশ্নাবলী (ইংরেজি: Oxford Happiness Questionnaire) নামক একটি মূল্যায়ন পদ্ধতি তৈরি করেছেন। সমালোচকদের মতে- এটি আত্মমর্যাদা, সংকল্প, পারিপার্শ্বিক ও সামাজিক সংমিশ্রণ, কৌতুক প্রবণতা এবং শিল্প ও সৌন্দর্যের মূল্যায়নের একটি পরিমাপক মাত্র।
লরেন্স রো
ইয়াগ্গা ডাকনামে পরিচিত লরেন্স রো ওয়েস্ট ইন্ডিজ ক্রিকেট দলের ডানহাতি ব্যাটসম্যান ছিলেন। এছাড়াও বামহাতে মিডিয়াম-ফাস্ট বোলিংয়ে পারদর্শী ছিলেন তিনি। কাউন্টি ক্রিকেটে ডার্বিশায়ারের প্রতিনিধিত্ব করেন।
খেলোয়াড়ী জীবন
১৯৬৮-৬৯ মৌসুমে জামাইকার পক্ষে প্রথম-শ্রেণীর ক্রিকেটে তার অভিষেক ঘটে। এরপর ১৯৭২ সালে কিংস্টনে নিউজিল্যান্ডের বিপক্ষে টেস্ট অভিষেকেই ইতিহাস গড়েন। ঐ টেস্টের উভয় ইনিংসে তিনি ২১৪ ও অপরাজিত ১০০* করেন। এরফলে টেস্ট ক্রিকেটের ইতিহাসে প্রথম ব্যক্তি হিসেবে টেস্ট অভিষেকেই দ্বি-শতক ও শতক করার গৌরব অর্জন করেন। পরবর্তীতে ইয়াসির হামিদ তার এ অর্জনের সাথে যুক্ত হন। ১৯৭৪ সালে কেনসিংটন ওভালে ইংল্যান্ডের বিপক্ষে ৩০২ রান তোলেন। ওয়েস্ট ইন্ডিজের চারজন ব্যাটসম্যানদের একজন হিসেবে টেস্টে ত্রি-শতক লাভের অধিকারী তিনি। বাদ-বাকীরা হচ্ছেন গারফিল্ড সোবার্স, ক্রিস গেইল ও ব্রায়ান লারা।
১৯৭৫-৭৬ মৌসুমে অস্ট্রেলিয়ায় পদার্পণ করে বিশ্বের সেরা ব্যাটসম্যানের স্বীকৃতি রক্ষার প্রচেষ্টা চালান। দ্বিতীয় ইনিংসে সেঞ্চুরি করে প্রতি ইনিংসে ৭০ ঊর্ধ্ব গড় বজায় রাখেন। কিন্তু সিরিজের বাকী খেলাগুলোয় তিনি ধারাবাহিকতা বজায় রাখতে পারেননি।
ভিভ রিচার্ডসের পূর্বে তিনি ওয়েস্ট ইন্ডিজের ব্যাটিংয়ের নেতৃত্ব দিয়ে বীর বনে যান। ১৯৭২ থেকে ১৯৮০ এর মধ্যবর্তী সময়কালে ৩০ টেস্টে ৪৩ গড়ে ২,০৪৭ রান তোলেন। এছাড়াও ১১টি একদিনের আন্তর্জাতিকে অংশ নিয়েছেন। আঘাতপ্রাপ্তি স্বত্ত্বেও তিনি বীরদর্পে ব্যাটিং চালাতেন। তিনি চোখের সমস্যায় ভুগতেন।
ইংল্যান্ডের কাউন্টি চ্যাম্পিয়নশীপে ডার্বিশায়ারের পক্ষে খেলেন। এছাড়াও বিশ্ব সিরিজ ক্রিকেটে যোগ দেন। সেখানে তিনি ওয়েস্ট ইন্ডিজ একাদশের পক্ষে একটি খেলায় ১৭৫ রান তুলেছিলেন।
মূল্যায়ন
দলীয় সঙ্গী মাইকেল হোল্ডিংয়ের মতে, তিনি বিশ্বের সেরা ব্যাটসম্যান ছিলেন। এছাড়াও গারফিল্ড সোবার্স বিশ্বাস করতেন যে, তিনি ওয়েস্ট ইন্ডিয়ান ব্যাটসম্যানদের মধ্যে সর্বশ্রেষ্ঠ। একটি খেলায় বলকে এমন চমৎকার ভঙ্গীমায় মাঠের বাইরে পাঠিয়েছিলেন যে তা মিসাইলের ন্যায় ক্ষীপ্রমাণ ছিল। এ প্রসঙ্গে গিডিওন হেই মন্তব্য করেছেন যে, মার্চ, ১৯৭৪ সালে ব্রিজটাউনের কেনসিংটন ওভালে ইংল্যান্ডের বিপক্ষে অনুষ্ঠিত টেস্টের প্রথম ইনিংসে বব উইলিস তাকে বাউন্সার মারলে তিনি তা সোজা স্কয়ার লেগের স্ট্যান্ডে পৌঁছে। এ সময়ের মধ্যে বলের অধিকাংশই মাথা সমান উচ্চতায় গিয়েছিল।
তিনি তার খেলোয়াড়ী জীবনে রাজত্ব করলেও ১৯৮২-৮৩ মৌসুমে বিশ্ব ক্রিকেট থেকে বিচ্ছিন্ন দক্ষিণ আফ্রিকা সফর করে ব্যাপক সমালোচিত হন। ওয়েস্ট ইন্ডিয়ানগণ সফরের বিপক্ষে অবস্থান নেয় ও রো-সহ অন্যান্যদের জামাইকায় নিষিদ্ধ ঘোষণা করে। এর প্রধান কারণ ছিল তিনি হয়তোবা যুক্তরাষ্ট্রের মায়ামিতে চলে যাবেন।
সম্মাননা
২০ জুন, ২০১১ তারিখে সফরকারী ভারত ও ওয়েস্ট ইন্ডিজের মধ্যকার প্রথম টেস্টের মধ্যাহ্ন বিরতিতে সাবিনা পার্ক স্টেডিয়ামটি তার নামে নামাঙ্কিত হয়। ঐ অনুষ্ঠানে মাইকেল হোল্ডিং ও কোর্টনি ওয়ালশকেও সম্মানিত করা হয়। এ সময় তিনি তার অতীতের কর্মকাণ্ডের জন্য ক্ষমা প্রার্থনা করেন ও বলেন যে, আজ আমি জামাইকার ভাগ্যবিড়ম্বিত ক্রিকেট জনগোষ্ঠীসহ ক্যারিবীয় দ্বীপপুঞ্জ ও বহিঃবিশ্বের কাছে ক্ষমা চাচ্ছি।
বেশ বিতর্ক স্বত্ত্বেও জেসিএ সভাপতি লিন্ডেল রাইট রো’র মন্তব্যের প্রেক্ষিতে বোর্ডের সভায় সিদ্ধান্তের বিষয়টি সমাধান করেন ও বলেন যে, দক্ষিণ আফ্রিকা সফর করে তিনি কোন ভুল করেননি।
এম এ আউয়াল
এম এ আউয়াল বলতে বোঝানো যেতে পারে:
হালিল উয়সাল
হালিল ইব্রাহিম উয়সাল (১৯৭৩-এপ্রিল ২০০৮) (কুর্দি: Xelîl Uysal) একজন সাংবাদিক এবং চলচ্চিত্র পরিচালক ছিলেন প্রধানত কুর্দি মুক্তি আন্দোলনের উপর প্রতিবেদন করার দিকে মনোনিবেশ করেছিলেন। পরে তিনি তার পদবি পরিবর্তন করে "দাগ" করেন।
পরিবার এবং প্রাথমিক জীবন
তিনি জার্মানিতে তুর্কি বংশোদ্ভূত বাবা এবং কুর্দি বংশোদ্ভূত মায়ের ঘরে জন্মগ্রহণ করেন। জার্মানিতে প্রাথমিক বিদ্যালয় শেষ করার পর তিনি তুরস্কের ইজমিরের একটি বেসরকারি কলেজে পড়াশোনা করেন। ইজমিরে পড়ার পর তিনি জার্মানিতে ফিরে আসেন এবং কাজ শুরু করেন এবং ফটোগ্রাফির অতিরিক্ত কোর্স নিতে শুরু করেন। ১৯৯৪ সালে মেড টিভির সাথে প্রথম কুর্দি স্যাটেলাইট চ্যানেল প্রতিষ্ঠিত হয়েছিল। তিনি এর একজন ক্যামেরা ম্যান ও কয়েকজন স্টাফ সদস্যের একজন ছিলেন।
পিকেকের সাথে সম্পর্ক
১৯৯৪ সালে তিনি এবং একজন ক্যামেরাম্যান আবদুল্লাহ ওকালানের সাথে একটি সাক্ষাৎকারের জন্য সিরিয়ার দামেস্ক যান। পরে তিনি ঘোষণা করেন যে এই সাক্ষাৎকারের সময় তার কাছে এটা স্পষ্ট হয়ে গিয়েছিল যে তিনি কুর্দিস্তান ওয়ার্কার্স পার্টির (পিকেকে) সদস্য হতে চান। ১৯৯৫ সালের মে মাসে ক্যামেরাম্যান একা ফিরে আসেন। হালিল উয়সাল দামেস্কের একটি ক্যাম্পে রাজনৈতিক মতাদর্শের জন্য ৬ মাস প্রশিক্ষণ পেয়েছিলেন। ১৯৯৫ সালের শেষ থেকে তিনি মূলত ইরাকি কুর্দিস্তানে অবস্থান করেন এবং পিকেকে-র মিডিয়া ইউনিটে সক্রিয় ছিলেন। তিনি চিত্রগ্রহণ করেন এবং তার প্রতিবেদনগুলি এমইডি টিভি দ্বারা প্রচারিত হয়। ১৯৯৭ সালে তার একটি ভিডিও দেখা যায়, কীভাবে পিকেকে তুরস্কের একটি হেলিকপ্টারকে গুলি করে হত্যা করে, তা ছিল জঙ্গি কুর্দিদের জন্য একটি প্রধান প্রচার মাধ্যমের অনুষ্ঠান।  এই সময়ে তিনি বেশ কয়েকটি কুর্দি সংবাদ সংস্থার জন্য নিবন্ধও লিখেছিলেন। সিরিয়া থেকে পিকেকে-র বহিষ্কার এবং ওকালানকে গ্রেফতার করার পর আন্দোলনকে নতুন পরিস্থিতির সাথে সামঞ্জস্য করতে হয়েছিল। তাই সেহিত সেফকান কালচার অ্যান্ড আর্টস স্কুল প্রতিষ্ঠা করা হয় যার তিনি সদস্য হন। তিনি সিনেমার শুটিং শুরু করেন। তার চলচ্চিত্রে অভিনেতারা পেশাদার অভিনেতা ছিলেন না কিন্তু পিকেকে যোদ্ধা ছিলেন যারা প্রায়ই প্রথমবারের মতো একটি চলচ্চিত্রে অভিনয় করেছিলেন। মোট তিনি ২৯ মিনিট থেকে ১৬২ মিনিটের মধ্যে সময়কাল সহ ৬টি সিনেমা তৈরি করেছিলেন। কিলামেক জি জাগ্রোসের  মতো তার কিছু চলচ্চিত্রকে প্রামাণ্যচিত্র হিসেবে দেখা যেতে পারে এবং প্রকৃতিতে পিকেকে যোদ্ধাদের জীবনের উপর তার মনোযোগ ছিল। ফুল এবং পাহাড়ি ছাগল এবং পার্বত্য ল্যান্ডস্কেপের বিস্তৃত প্যানোরামার বেশ কয়েকটি ক্লোজ-আপ টেক রয়েছে। অন্যান্য চলচ্চিত্রগুলি আরও আখ্যানমূলক এবং বাস্তব ঘটনাগুলির বেশিরভাগ আচরণের প্রতিরূপ। তাঁর সবচেয়ে বিখ্যাত সিনেমা বেরিতান গুলনাজ কারাতাসকে নিয়ে তৈরি।  যেখানে একজন মহিলা পিকেকে যোদ্ধা যিনি কুর্দিস্তান ডেমোক্রেটিক পার্টি (কেডিপি) পেশমারগার বিরুদ্ধে শেষ বুলেট পর্যন্ত লড়াই করেছিলেন। যারা তুরস্কের সেনাবাহিনীর সাথে নিজেদের মিত্রতা করেছেন এবং বন্দী হওয়ার পরিবর্তে একটি খাঁড়া থেকে লাফ দেওয়া বেছে নিয়েছেন।
শেষ প্রকল্প এবং মৃত্যু
২০০৭ সালে তিনি ইরাকি কুর্দিস্তান থেকে টুনসেলি পর্যন্ত পিকেকে যোদ্ধাদের যাত্রার চিত্রগ্রহণের প্রকল্প গ্রহণ করেন, যা সাধারণত প্রায় দুই মাস স্থায়ী হয়। যাত্রার সময় সংঘর্ষ শুরু হয় এবং তিনি আহত হন। তিনি একজন কমরেড দ্বারা রক্ষা পেয়েছিলেন এবং যাত্রা চালিয়ে যান। কিন্তু ২০০৮ সালের ১ এপ্রিল সিরনাকের বেস্তায় তুর্কি সেনাবাহিনীর সাথে সংঘর্ষে তিনি নিহত হন।
ভূগতিবিদ্যা
ভূগতিবিদ্যা হল ভূপ্রকৃতিবিদ্যার একটি উপক্ষেত্র, যা পৃথিবীর গতিবিদ্যা নিয়ে আলোকপাত করে। খনিজ সংশ্লেষণ কীভাবে ভূত্বকীয় পাত ও ভূতাত্ত্বিক উপাদান, যেমন সমুদ্রতল প্রসরণ, পর্বত গঠন, আগ্নেয়গিরি, ভূমিকম্প, চ্যুতি, এবং অন্যান্য বিষয়াদিতে পরিবর্তিত হয় তা জানার জন্য ভূগতিবিদ্যা পদার্থবিদ্যা, রসায়ন ও গণিত ব্যবহার করে। এটি চৌম্বক ক্ষেত্র, মহাকর্ষ, সিজমিক তরঙ্গ এবং শিলার খনিবিজ্ঞান ও তাদের আইসোটোপ মিশ্রণ পরিমাপ করে অভ্যন্তরীণ কার্যাবলি প্রমাণ করার চেষ্টা করে। ভূগতিবিদ্যার পদ্ধতিসমূহ অন্য গ্রহ অন্বেষণেও ব্যবহৃত হয়।
সংক্ষিপ্ত বিবরণ
ভূগতিবিদ্যা মূলত পৃথিবীব্যাপী চলমান বস্তুর প্রক্রিয়ার সাথে সংশ্লিষ্ট। শিলার গলন বা আকৃতি পরিবর্তন এবং চাপ ক্ষেত্রের ফলে এর প্রবাহের কারণে পৃথিবীর অভ্যন্তরে অপসরণ হয়ে থাকে। চাপের বিস্তৃতি এবং বস্তুর ভৌত বৈশিষ্ট্য, বিশেষ করে চাপের শিথিলতার সময় পরিমাপের উপর ভিত্তি করে এই আকৃতি পরিবর্তন হতে পারে চ্যুত, স্থিতিস্থাপক, বা নমনীয়। শিলাসমূহ গাঠনিক ও মিশ্রণগতভাবে বিভিন্ন উপাদানের সমন্বয়ে গঠিত এবং পরিবর্তনশীল চাপের অধীন, ফলে নিকটবর্তী স্থান-সংক্রান্ত এবং সাময়িক নৈকট্যের মধ্যে বিভিন্ন ধরনের আকৃতি পরিবর্তন দেখতে পাওয়া যায়। ভূত্বাত্ত্বিক সময় পরিমাপ ও দৈর্ঘ্যের ক্ষেত্রে ক্রমাগত মাঝারি পরিমাপ ও সম চাপ ক্ষেত্র ব্যবহার সুবিধাজনক।
তাপগতিবিজ্ঞান
শিলার ভৌত বৈশিষ্ট্যসমূহ শিলা এবং গঠনের তাপগতিবিদ্যায় অবস্থার উপর নির্ভর করে চাপের হার ও প্রক্রিয়া নিয়ন্ত্রণ করে, যেমন ফলন শক্তি বা সান্দ্রতা। এই ক্ষেত্রে সবচেয়ে গুরুত্বপূর্ণ তাপগতি চলরাশি হল তাপমাত্রা এবং চাপ। উভয়ই গাঢ়ত্বের সঙ্গে বৃদ্ধি পায়, ফলে একটি প্রাথমিক ধারণা হল আকৃতি পরিবর্তনের প্রক্রিয়া গাঢ়ত্বের পরিপ্রেক্ষিতে বোঝা যায়। উচ্চ অশ্মমন্ডলে চ্যুত পরিবর্তন প্রায়ই হয়ে থাকে কারণ কম চাপে শিলাসমূহে অপেক্ষাকৃত কম ভঙ্গুর শক্তি থাকে, একই সময়ে কম তাপমাত্রা নমনীয় প্রবাহের সম্ভাবনা হ্রাস করে। ভঙ্গুর-প্রসারণীয় রূপান্তর অঞ্চলের পরে, প্রসারণীয় পরিবর্তন প্রভাব বিস্তার করে।
পৃথিবীর গতি
পৃথিবীর চাপের পিছনে প্রধান বল প্রদানকারী হল রেডিওআইসোটোপের ক্ষয়, ঘর্ষণ ও অবশিষ্ট তাপের তাপ শক্তি। ভূপৃষ্ঠের শীতলীকরণ ও পৃথিবীতে তাপ উৎপাদন স্বল্প-সুস্থিত তাপের মাত্রা উত্তপ্ত অংশ থেকে তুলনামূলক শীতল অশ্মমন্ডলের সৃষ্টি করে।
ইহসানুল্লাহ
ইহসানুল্লাহ (জন্ম ২৮ ডিসেম্বর ১৯৯৭) একজন আফগান ক্রিকেটার এবং ডানহাতি উদ্বোধনী ব্যাটসম্যান। তিনি ২০১৬ সালের ২৯ জুলাই আইসিসি ইন্টারকন্টিনেন্টাল কাপে নেদারল্যান্ডস জাতীয় ক্রিকেট দলের বিপক্ষে আফগানিস্তানের হয়ে প্রথম-শ্রেণীর ক্রিকেটে অভিষেক করেছিলেন। প্রথম-শ্রেণির ক্রিকেটে অভিষেকের আগে, তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে আফগানিস্তান অনূর্ধ্ব-১৯ দলের হয়ে খেলেছেন। তিনি মার্চ ২০১৯ সালে টেস্ট ক্রিকেটে অভিষেক করেন।
আন্তর্জাতিক ক্যারিয়ার
২৪ ফেব্রুয়ারি ২০১৭ এ হারারে স্পোর্টস ক্লাবে জিম্বাবুয়ের বিপক্ষে আফগানিস্তানের হয়ে একদিনের আন্তর্জাতিক (ওডিআই)-এ অভিষেক করেছিলেন। ১১ই আগস্ট ২০১৭ গাজী আমানউল্লাহ খান আঞ্চলিক ওয়ানডে প্রতিযোগিতায় বুস্ট অঞ্চলের হয়ে তিনি তার ঘরোয়া তালিকার প্রথম স্থান অর্জন করেছেন (ইতোমধ্যে আফগানিস্তান A এবং জিম্বাবুয়ের বিপক্ষে ওয়ানডে দুটি ম্যাচ খেলেছেন)। তিনি ১২ সেপ্টেম্বর ২০১৭ সালে ২০১৭ স্পাগেজা ক্রিকেট লিগে মিস আইনক নাইটসের হয়ে টুয়েন্টি২০ ক্রিকেটে অভিষেক করেছিলেন।
নভেম্বরে ২০১৭ সালে, সংযুক্ত আরব আমিরাতের বিপক্ষে আফগানিস্তানের আন্তঃকন্টিনেন্টাল কাপের ম্যাচে, ইহসানউল্লাহ এবং রহমত শাহ জুরমাতাই আফগানিস্তানের হয়ে দ্বিতীয় উইকেট জুটিতে ১৯৭ রানের সর্বোচ্চ জুটি করেছিলেন। উক্ত জুটির অগ্রগতিতেই ইহসানউল্লাহ তার প্রথম-শ্রেণীর ক্রিকেটে প্রথম সেঞ্চুরিও করেন।
ডিসেম্বর ২০১৮ এ, তাকে ২০১৮ এসিসির উদীয়মান দল এশিয়া কাপের জন্য আফগানিস্তানের অনূর্ধ্ব-২৩ স্কোয়াডে তার নাম ছিল।
টেস্ট ক্রিকেট
মে ২০১৮ সালে, ভারতের বিপক্ষে তাদের উদ্বোধনী টেস্ট ম্যাচের জন্য তাকে দলে অন্তর্ভুক্ত করা হয়েছিল, কিন্তু ম্যাচের জন্য তাকে নির্বাচিত করা হয়নি। ২০১৯ সালের ফেব্রুয়ারিতে, ভারতের আয়ারল্যান্ডের বিপক্ষে একমাত্র ম্যাচের জন্য তাকে আফগানিস্তানের টেস্ট দলে অন্তর্ভূক্তি দেয়া হয়েছিল।  তিনি ১৫ মার্চ ২০১৯ সালে আয়ারল্যান্ডের বিপক্ষে আফগানিস্তানের হয়ে টেস্ট ক্রিকেটে অভিষেক করেন। ২০১৯ সালের ৫ সেপ্টেম্বর বাংলাদেশের বিপক্ষে একমাত্র টেস্টে আফগান দলের হয়ে সে খেলে।
টি২০ ফ্র্যাঞ্চাইজ ক্যারিয়ার
২০১৮ এর সেপ্টেম্বরে, আফগানিস্তান প্রিমিয়ার লীগ প্রতিযোগিতারপ্রথম সংস্করণে সে ছিল পাক্তিয়া দলের অন্যতম সদস্য।
২০১৪ বাংলাদেশ ক্রিকেট দলের ওয়েস্ট ইন্ডিজ সফর
বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০ আগস্ট, ২০১৪ তারিখ থেকে ১৭ সেপ্টেম্বর, ২০১৪ তারিখ পর্যন্ত ওয়েস্ট ইন্ডিজ সফর করে। সফরে তারা ওয়েস্ট ইন্ডিজ ক্রিকেট দলের বিপক্ষে তিনটি একদিনের আন্তর্জাতিক (ওডিআই) একটি টুয়েন্টি২০ আন্তর্জাতিক (টি২০আই) এবং দুইটি টেস্ট খেলায় অংশগ্রহণ করে। ২০০৯ সালের পূর্বতন ওয়েস্ট ইন্ডিজ সফরে বাংলাদেশ দূর্বলতর ওয়েস্ট ইন্ডিজ দলকে টেস্ট ও একদিনের আন্তর্জাতিকে হোয়াইটওয়াশ করেছিল।
তুরস্ক
তুরস্কের পশ্চিমে এজিয়ান সাগর ও গ্রিস ও বুলগেরিয়া; উত্তর-পূর্বে জর্জিয়া, আর্মেনিয়া ও স্বায়ত্বশাসিত আজারবাইজানি নাখচিভান স্বায়ত্তশাসিত প্রজাতন্ত্র; পূর্বে ইরান; দক্ষিণে ইরাক, সিরিয়া ও ভূমধ্যসাগর, সাইপ্রাস দক্ষিণ উপকূলে অবস্থিত। তুরস্কের উপকূল দেশটির সীমান্তের তিন-চতুর্থাংশ গঠন করেছে। তুরস্কের দক্ষিণ-পূর্ব ও উত্তর-পশ্চিমে আছে উর্বর সমভূমি। পশ্চিমে আছে উঁচু, অনুর্বর মালভূমি। পূর্বে আছে সুউচ্চ পর্বতমালা। দেশের অভ্যন্তরের জলবায়ু চরমভাবাপন্ন হলেও ভূমধ্যসাগরের উপকূলীয় অঞ্চলের জলবায়ু মৃদু।
ইউরোপ সঙ্গমস্থলে অবস্থিত বলে তুরস্কের ইতিহাস ও সংস্কৃতির বিবর্তনে বিভিন্ন ধরনের প্রভাব পড়েছে। গোটা মানবসভ্যতার ইতিহাস জুড়েই তুরস্ক এশিয়া ও ইউরোপের মানুষদের চলাচলের সেতু হিসেবে কাজ করেছে। নানা বিচিত্র প্রভাবের থেকে তুরস্কের একটি নিজস্ব পরিচয়ের সৃষ্টি হয়েছে এবং এই সমৃদ্ধ সংস্কৃতির প্রভাব পড়েছে এখানকার স্থাপত্য, চারুকলা, সঙ্গীত ও সাহিত্যে। গ্রামীণ অঞ্চলে এখনও অনেক অতীত ঐতিহ্য ও রীতিনীতি ধরে রাখা হয়েছে। তবে তুরস্ক বর্তমানে একটি আধুনিক, গণতান্ত্রিক রাষ্ট্র। এখানকার অধিকাংশ লোকের ধর্ম ইসলাম এবং মুখের ভাষা তুর্কি ভাষা।
বহু শতাব্দী ধরে তুরস্ক ছিল মূলত কৃষিপ্রধান একটি দেশ। বর্তমানে কৃষিখামার তুরস্কের অর্থনীতির একটি বড় অংশ এবং দেশের শ্রমশক্তির ৩৪% এই কাজে নিয়োজিত। তবে দ্বিতীয় বিশ্বযুদ্ধের পর থেকে তুরস্কতে শিল্প ও সেবাখাতের ব্যাপক প্রসার ঘটেছে, বিশেষত অর্থসংস্থান, পরিবহন, এবং পেশাদারী ও সরকারি সেবায়। অন্যদিকে কৃষির ভূমিকা হ্রাস পেয়েছে। টেক্সটাইল ও বস্ত্র শিল্প দেশের রপ্তানির প্রধান উৎস।
অর্থনৈতিক রূপান্তরের সাথে সাথে নগরায়নের হারও অনেক বেড়েছে। বর্তমানে তুরস্কের ৭৫% জনগণ শহরে বাস করে। ১৯৫০ সালেও মাত্র ২১% শহরে বাস করত। জনসংখ্যার ৯০% তুরস্কের এশীয় অংশে বাস করে। বাকী ১০% ইউরোপীয় অংশে বাস করে।
তুরস্কের ইতিহাস দীর্ঘ ও ঘটনাবহুল। প্রাচীনকাল থেকে বহু বিচিত্র জাতি ও সংস্কৃতির লোক এলাকাটি দখল করেছে। ১৯০০ খ্রিস্টপূর্বাব্দের দিকে এখানে হিটাইটদের বাস ছিল। তাদের সময়েই এখানে প্রথম বড় শহর গড়ে ওঠে। এরপর এখানে ফ্রিজীয়, গ্রিক, পারসিক, রোমান এবং আরবদের আগমন ঘটে।   মধ্য এশিয়ার যাযাবর তুর্কি জাতির লোকেরা ১১শ শতকে দেশটি দখল করে এবং এখানে সেলজুক রাজবংশের পত্তন করে।  তাদের শাসনের মাধ্যমেই এই অঞ্চলের জনগণ তুর্কি ভাষা ও সংস্কৃতির সাথে মিশে যায়। ১৩শ শতকে মোঙ্গলদের আক্রমণে সেলজুক রাজবংশের পতন ঘটে। ১৩ শতকের শেষ দিকে এখানে উসমানীয় সাম্রাজ্যের পত্তন হয়। এরা পরবর্তী ৬০০ বছর তুরস্ক শাসন করে এবং আনাতোলিয়া ছাড়িয়ে মধ্যপ্রাচ্য, পূর্ব ইউরোপ এবং উত্তর আফ্রিকার এক বিশাল এলাকা জুড়ে বিস্তৃতি লাভ করে।  প্রথম বিশ্বযুদ্ধের পর সাম্রাজ্যটির পতন ঘটে।
১৯২৩ সালে উসমানীয় সাম্রাজ্যের তুর্কি ভাষী এলাকা আনাতোলিয়া ও পূর্ব থ্রাস নিয়ে মুস্তাফা কেমাল (পরবর্তীতে কেমাল আতাতুর্ক)-এর নেতৃত্বে আধুনিক তুরস্ক প্রজাতন্ত্রের তথা তুর্কি জাতিরাষ্ট্রের প্রতিষ্ঠা হয়। ১৯৩৮ সালে মৃত্যুর আগ পর্যন্ত আতাতুর্ক তুরস্কের রাষ্ট্রপতি ছিলেন। তিনি একটি শক্তিশালী, আধুনিক ইউরোপীয় রাষ্ট্র হিসেবে তুরস্কের পরিচয় প্রতিষ্ঠা করতে চেয়েছিলেন। তার সরকারের মূলনীতিগুলি কেমালবাদ নামে পরিচিত এবং এগুলি পরবর্তী সমস্ত তুরস্ক সরকারের জন্য নির্দেশিকা হিসেবে কাজ করেছে।
আতাতুর্কের একটি বিতর্কিত মূলনীতি ছিল ধর্মনিরপেক্ষতা। কেমালের কট্টর অনুসারীরা মনে করেন ব্যক্তিগত জীবনের বাইরে ধর্মের স্থান নেই এবং রাজনৈতিক দলগুলির ধর্মীয় ইস্যু এড়িয়ে চলা উচিত। ১৯৫০-এর দশক থেকে রাজনীতিতে ধর্মের ভূমিকা তুরস্কের একটি বিতর্কিত ইস্যু। তুরস্কের সামরিক বাহিনী নিজেদেরকে কেমালবাদের রক্ষী বলে মনে করে এবং তারা ১৯৬০, ১৯৭১, ১৯৮০ এবং ১৯৯৭ সালে মোট চারবার তুরস্কের রাজনীতিতে ধর্মনিরপেক্ষতার স্বার্থে হস্তক্ষেপ করেছে।
নাম
বাংলা তুরস্ক নামটি সংস্কৃত তুরুষ্ক শব্দটি থেকে এসেছে, সংস্কৃত শব্দটি আরবি তুর্কিয়া থেকে এসেছে। ভারত উপমহাদেশে তুরুষ্ক শব্দটি তুর্কি-পাঠান মুসলিম শাসকদের দেশকে বোঝাতে ব্যবহৃত হতো, যেটি মূলত মধ্য এশিয়ার তুর্কোমেনিয়াকে (বর্তমানে তুর্কমেনিস্তান) নির্দেশ করতো। ১৪ শতকে আরব উৎসসমূহে তুর্কিয়া শব্দটি সাধারণত তুর্কমানিয়ার (তুর্কোমেনিয়া) সঙ্গে অথবা সম্ভবত বৃহৎ অর্থে ওঘুজ তুর্কি অঞ্চলের সঙ্গে বৈসাদৃশ্য বোঝাতে ব্যবহৃত হতো। ১৩৩০-এর দশকে ইবনে বতুতা এই অঞ্চলটিকে বার আল-তুর্কিয়া আল-মা'রুফ বি-বিলাদ আল-রুম ("তুর্কি ভূমি যা রুমের ভূমি হিসাবে পরিচিত") হিসাবে সম্বোধন করেন। প্রথম বিশ্বযুদ্ধের পর দেশটির বিভাজন তুর্কি জাতীয়তাবাদকে পুনরুজ্জীবিত করে তোলে এবং তুর্কিদের মাঝে Türkler için Türkiye ("তুর্কিদের জন্য তুরস্ক") মনোভাব জেগে ওঠে। আর্মেনিয়ার সঙ্গে গ্র্যান্ড ন্যাশনাল অ্যাসেম্বলি সরকার কর্তৃক স্বাক্ষরিত আলেক্সান্দ্রোপোল চুক্তির পর তুর্কিয়ে নামটি প্রথমবারের মতো আন্তর্জাতিক নথিতে উঠে আসে। আফগানিস্তানের সাথে স্বাক্ষরিত চুক্তিতে দেভলেত-ই আলিইয়ে-ই তুর্কিইয়ে ("মহত্তম তুর্কি রাষ্ট্র") অভিব্যক্তিটি উসমানীয় সাম্রাজ্যেকে বোঝাতে ব্যবহার করা হয়েছিল।
২০২১ সালের ডিসেম্বরে রাষ্ট্রপতি রেজেপ তাইয়িপ এরদোয়ান একটি বিজ্ঞপ্তি জারি করেন যাতে রপ্তানি পণ্যে "মেড ইন তুর্কিয়ে" লেবেল লাগানোর আহ্বান জানানো হয়। বিজ্ঞপ্তিতে আরও বলা হয় যে, “অন্যান্য সরকারি যোগাযোগের ক্ষেত্রে আন্তর্জাতিকভাবে ব্যবহৃত ‘Turkey’, ‘Turkei’, ‘Turquie’ ইত্যাদি শব্দের পরিবর্তে তুর্কি Türkiye (তুর্কিয়ে) শব্দটি ব্যবহারের ক্ষেত্রে অধিক সংবেদনশীলতা দেখানো হবে।” বিজ্ঞপ্তিতে ‘তুর্কিয়ে’ শব্দটিকে উপস্থাপন করার কারণ হিসাবে দেখানো হয়েছিল যে, শব্দটি “তুর্কি জাতির সংস্কৃতি, সভ্যতা ও মূল্যবোধকে সর্বোত্তম উপায়ে উপস্থাপন করে এবং প্রকাশ করে”। তুরস্কের রাষ্ট্রীয় গণমাধ্যম টিআরটি ওয়ার্ল্ডের মতে, 'টার্কি' পাখির সাথে তুরস্কের ইংরেজি নাম ‘Turkey’-র নিন্দনীয় সম্পর্ককে এড়ানোর জন্যেও এই বিজ্ঞপ্তিটি জারি করা হয়েছিল। ১ জুন তুরস্কের পররাষ্ট্রমন্ত্রী মেভলুত চাভুশওলুর পক্ষ থেকে জাতিসংঘের মহাসচিব আন্তোনিও গুতেরেসের কাছে ‘টার্কি’ নাম পরিবর্তনের জন্য আবেদন করেন। এ আবেদনের পরিপ্রেক্ষিতে ৩ জুন ২০২২ তারিখে জাতিসংঘের মহাসচিব তা অনুমোদন দেন। বর্তমানে আন্তর্জাতিকভাবে তুরস্কের নাম ‘Türkiye’। এ নাম পরিবর্তন সম্পর্কে তিনটি কারণ বলা হচ্ছে-(১) টার্কি এক ধরনের পাখি যা আমেরিকানরা বিশেষ দিনে খায়। এটা তুরস্কের কাছে অপমানজনক। (২) রাজনৈতিক কারণ। (৩) এরদোগানের জনসমর্থন বাড়ানোর কৌশল।
ইতিহাস
তুর্কি জাতির প্রাচীন ইতিহাস পুরোপুরিভাবে স্পষ্ট নয়। এর অনেকটা লোকশ্রুতি ও কিংবদন্তি নির্ভর। কয়েক যুগ আগেও কোনো কোনো ঐতিহাসিক মনে করতেন তুর্কিরা উরালীয়-আলতীয় ভাষাভাষী গোষ্ঠীগুলোর অন্যতম। আধুনিক গবেষণায় প্রমাণিত হয়েছে, ফিনিশ, এস্তোনীয়, হাঙ্গেরীয় প্রভৃতি উরালীয় ভাষার সাথে তুর্কি, মঙ্গোলীয় ও কোরীয় ভাষার মতো আলতাই ভাষা গোষ্ঠীর খুব বেশি সম্পর্ক নেই। তবে অধিকাংশ ঐতিহাসিক স্বীকার করেন যে, মঙ্গোল, মাঞ্চু, বালগার এবং সম্ভবত হানদের মতো তুর্কিরাও বৃহৎ আলতীয় মানবগোষ্ঠীর অন্তর্গত।
বাইফলে হ্রদের দক্ষিণে এবং গোটা মরুভূমির উত্তরে তুর্কি জাতির উদ্ভব। চৈনিক সূত্র থেকে জানা যায়, চীন সাম্রাজ্যের প্রান্তদেশে এক বৃহৎ যাযাবর গোষ্ঠী বসবাস করতো। এদের মধ্যে মোঙ্গল ও তুর্কি জাতির লোক ছিল বলে অনুমান করা হয়। ষষ্ঠ শতকে জাতিগত যুদ্ধবিগ্রহের মধ্যে ‘তুর্কি’ নামক জাতির নাম জানা যায়। চৈনিক ঐতিহাসিকরা এদের ‘তু-চিউ’ নামে অভিহিত করেছেন।
১৯১৪ সালে উসমানীয় তুর্কি রাষ্ট্র অক্ষশক্তির পক্ষে প্রথম বিশ্বযুদ্ধতে অংশ নেয় এবং পরাজিত হয়। এ সময় চারটি গুরুত্বপূর্ণ ফ্রন্টে তুর্কি বাহিনী নিয়োজিত ছিল। ফ্রন্ট চারটি হলো দার্দানেলিস, সিনাই-প্যালেস্টাইন, মেসোপটেমিয়া ও পূর্ব আনাতোলিয়া। যুদ্ধের শেষের দিকে প্রতিটি ফ্রন্টেই তুর্কি বাহিনী পরাজিত হয়। তুর্কি বাহিনীর মধ্যে এ সময় হতাশা দেখা দেয়। প্রতিটি ফ্রন্টে পর্যুদস্ত তুরস্কের পক্ষে যুদ্ধবিরতি গ্রহণ করা ছাড়া অন্য কোনো উপায় ছিল না। ১৯১৮ সালের অক্টোবর মাসের ৩১ তারিখে তুর্কি ও ব্রিটিশ প্রতিনিধিরা লেমনস দ্বীপের সমুদ্র বন্দরে অবস্থিত ব্রিটিশ নৌবাহিনীর ‘আগামেমনন’ জাহাজে যুদ্ধবিরতি চুক্তিতে স্বাক্ষর করে।
প্রথম বিশ্বযুদ্ধে পরাজয়ের পর অটোমান সাম্রাজ্যের পতন ঘটে। খণ্ডিত তুরুস্কের মূল ভূখণ্ডেই পরে গড়ে ওঠে আধুনিক তুরস্ক বা তুর্কিয়ে। এর পত্তন করেন মোস্তফা কামাল আতাতুর্ক। তাঁকে আধুনিক তুরস্কের জনক বলা হয়। এর ফলে পতন ঘটে ৬০০ বছরের উসমানীয় সাম্রাজ্যের। একই সাথে মুসলিম বিশ্ব থেকে বিলুপ্তি ঘটে খিলাফত ব্যবস্থার। কামাল আতাতুর্ক ক্ষমতা গ্রহণের পর তুরস্ককে একটি আধুনিক রাষ্ট্র হিসেবে গড়ে তুলতে ব্যাপক সংস্কার কর্মসূচি হাতে নেন। ১৯২৩ সালে তিনি তুরস্ককে একটি প্রজাতন্ত্র ঘোষণা করেন। তিনি হন প্রজাতন্ত্রের প্রথম প্রেসিডেন্ট।
১৯৪৫ সালের ২৩ ফেব্রুয়ারি দেশটি দ্বিতীয় বিশ্বযুদ্ধে যোগ দেয়। মূলত উদ্ভূত কিছু পরিস্থিতি মোকাবেলায় এর কোনো বিকল্প ছিল না দেশটির সামনে। যুদ্ধের পর দেশটি জাতিসংঘ ও ন্যাটোতে যোগ দেয়। এ সময় থেকে তুরস্কে বহুদলীয় রাজনীতির প্রবর্তন হয়। ১৯৬০ থেকে ১৯৮০ সাল পর্যন্ত দেশটিতে রাজনৈতিক অস্থিরতা বিরাজ করে। ফলে ১৯৬০, ১৯৭১ ও ১৯৮০ সালে তুরস্কে সামরিক অভ্যুত্থান হতে দেখা যায়। দেশটিতে সর্বশেষ সামরিক অভ্যুত্থান চেষ্টা ঘটে ১৯৯৭ সালে।  কিন্তু পরে আবার দেশটি গণতান্ত্রিক ব্যবস্থায় ফিরে আসে।  কিন্তু ২০১৩-তে গাজি পার্কের বিক্ষোভ ও ২০১৫-তে সুরুক বোমা হামলা পুনরায় অস্থিরতার জন্ম দিয়েছিল। সর্বশেষ ২০১৬ সালে এক সামরিক অভ্যুত্থান ঘটানোর চেষ্টা করা হয় তবে শেষ পর্যন্ত তুর্কি জনগনের ব্যাপক প্রতিরোধের মুখে তা ব্যর্থ হয়। ২০১৮ সালে দেশটিতে রাষ্ট্রপতি শাসিত সরকারব্যবস্থা কায়েম হয়। বর্তমানে দেশটিতে গণতান্ত্রিকভাবে নির্বাচিত সরকার রয়েছে।
রাজনীতি
তুরস্কের রাজনীতি একটি বহুদলীয় রাষ্ট্রপতি-শাসিত গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রের নির্বাহী ক্ষমতা রাষ্ট্রপতির উপর ন্যস্ত। আইন প্রণয়নের ক্ষমতা রাষ্ট্রপতির উপর ন্যাস্ত। তুরস্কে ৫৫০ আসনের একটি সংসদ আছে, যার সদস্যরা ৫ বছরের জন্য জনগণের প্রত্যক্ষ ভোটে নির্বাচিত হন। ২০১৭ সালের গণভোটের পর থেকে রাষ্ট্রপতিও জনগণের প্রত্যক্ষ ভোটে নির্বাচিত হচ্ছেন। রেজেপ তাইয়িপ এরদোয়ান দেশটির বর্তমান রাষ্ট্রপতি এবং ফুয়াত ওকতায় দেশটির বর্তমান উপ-রাষ্ট্রপতি। তুরস্কের সংবিধানের সর্বশেষ সংশোধনে ধর্মনিরপেক্ষতাকে জোর গুরুত্ব দেওয়া হয়েছে।
প্রশাসনিক অঞ্চলসমূহ
প্রশাসনিক সুবিধার্থে তুরস্ককে ৮১টি প্রদেশে বিভক্ত করা হয়েছে। সব বিভাগ আবার সাতটি অঞ্চলে বিভক্ত। তবে এই সাতটি অঞ্চল কোনো প্রশাসনিক বিভাজন নয়। প্রতিটি প্রদেশ কয়েকটি করে জেলায় বিভক্ত। তুরস্কে মোট জেলা আছে ৯২৩টি। প্রতিটি প্রদেশের নামই সেই প্রদেশের রাজধানীর নাম। আর প্রতিটি প্রাদেশিক রাজধানী সংশ্লিষ্ট প্রদেশের কেন্দ্রীয় জেলা। সবচেয়ে বড় শহর ইস্তাম্বুল। এটি হচ্ছে তুরস্কের বাণিজ্যিক, অর্থনৈতিক ও সাংস্কৃতিক কেন্দ্রবিন্দু। তুর্কি জনগণের প্রায় ৭০ দশমিক ৫ শতাংশ লোক শহরে বসবাস করে।
ভূগোল
তুরস্ক দক্ষিণ-পশ্চিম এশিয়ার আনাতোলিয়া উপদ্বীপের সম্পূর্ণ অংশ এবং দক্ষিণ-পূর্ব ইউরোপের বলকান উপদ্বীপের দক্ষিণ প্রান্তের অংশবিশেষ নিয়ে গঠিত। ফলে ভৌগোলিকভাবে দেশটি একই সাথে ইউরোপ ও এশিয়ার অন্তর্ভুক্ত। আনাতোলীয় অংশটি তুরস্কের প্রায় ৯৭% আয়তন গঠন করেছে। এটি মূলত একটি পর্বতবেষ্টিত উচ্চ মালভূমি। আনাতোলিয়ার উপকূলীয় এলাকায় সমভূমি দেখতে পাওয়া যায়। তুরস্কের দক্ষিণ-ইউরোপীয় অংশটি ত্রাকিয়া নামে পরিচিত; এটি আয়তনে তুরস্কের মাত্র ৩% হলেও এখানে তুরস্কের ১০% জনগণ বাস করে। এখানেই তুরস্ক ও গোটা ইউরোপের সবচেয়ে জনবহুল শহর ইস্তানবুল অবস্থিত (জনসংখ্যা প্রায় ১ কোটি ১৩ লক্ষ)। ভূমধ্যসাগর ও কৃষ্ণ সাগরকে সংযুক্তকারী বসফরাস প্রণালী,মার্মারা সাগর ও দার্দানেলেস প্রণালী ত্রাকিয়া ও আনাতোলিয়াকে পৃথক করেছে।
অর্থনীতি
১৯২৩ সালে তুরস্ক প্রজাতন্ত্র প্রতিষ্ঠার পর দেশটিতে অর্থনৈতিক উন্নয়নের জন্য ব্যাপক কর্মসূচি গ্রহণ করা হয়। পরবর্তী ছয় দশকব্যাপী অর্থাৎ ১৯৮৩ সাল পর্যন্ত সে উন্নয়ন প্রচেষ্টা একই ধারাবাহিকতায় চলতে থাকে। এরপর অধিকতর উন্নয়নের জন্য ১৯৮৩ সালে সংস্কার কর্মসূচি হাতে নেন তৎকালীন প্রধানমন্ত্রী তুরগুত ওজাল। তিনি বেসরকারি খাতকে উৎসাহিত করেন এবং বাজার অর্থনীতির প্রসার ঘটান। এই সংস্কারের ফলে প্রবৃদ্ধি বাড়তে থাকে। কিন্তু অর্থনৈতিক মন্দার কারণে ১৯৯৪ সালে এই প্রবৃদ্ধি উল্লেখযোগ্য হারে কমে যায়। ১৯৯৯ সালে ভয়াবহ ভূমিকম্পের ফলে অর্থনীতিতে বড় ধরনের ধাক্কা লাগে। এসব সমস্যার কারণে ১৯৮১ থেকে ২০০৩ সাল পর্যন্ত গড় প্রবৃদ্ধির হার ছিল মাত্র ৪ শতাংশ। ২০০১ সালের সৃষ্ট অর্থনৈতিক সমস্যার পর নতুন করে সংস্কার কর্মসূচি শুরু করেন অর্থমন্ত্রী কামাল দারবিশ। তার সংস্কারের ফলে মুদ্রাস্ফীতি ও বেকারত্ব অনেক কমে যায়। তুরস্ক তার বাজার ধীরে ধীরে মুক্ত করতে শুরু করে। ২০০২ থেকে ২০০৭ সাল পর্যন্ত প্রবৃদ্ধির হার ছিল গড়ে ৭ দশমিক ৪ শতাংশ। ২০০৮ সালে দেশটির প্রবৃদ্ধির হার ছিল ৫ দশমিক ৪ শতাংশ।
২০০৯ সালে বিশ্ব অর্থনৈতিক মন্দার ধাক্কা তুরস্কেও লাগে। দেশটির অর্থমন্ত্রী জানান, এ বছর ঘাটতি বাজেটের পরিমাণ হচ্ছে ২৩ দশমিক ২ বিলিয়ন তুর্কি লিরা। ২০০৭ সালের পরিসংখ্যান অনুযায়ী তুরস্কে মোট জাতীয় আয়ের ৮ দশমিক ৯ শতাংশ আসে কৃষি থেকে, ৩০ দশমিক ৮ শতাংশ আসে শিল্পখাত থেকে এবং ৫৯ দশমিক ৩ শতাংশ আসে সেবাখাত থেকে। তুরস্কের পর্যটন শিল্প দেশটির অর্থনীতিতে বড় ধরনের অবদান রেখে চলছে। ২০০৮ সালে দেশটিতে পর্যটকের সংখ্যা ছিল তিন কোটি ৯ লাখ ২৯ হাজার ১৯২ জন। যাদের কাছ থেকে কর আদায় হয় দুই হাজার ১৯০ কোটি ডলার। এ ছাড়া তুর্কি অর্থনীতির অন্যান্য খাতের মধ্যে উল্লেখযোগ্য হচ্ছে ব্যাংকিং খাত, নির্মাণ খাত, গার্মেন্টস, বিদ্যুৎ, তেল, পরিশোধন, খাদ্য, লোহা, স্টিল, অটোমোটিভ ইত্যাদি। ২০১২ সালের হিসাব অনুযায়ী অটোমোটিভ তৈরির দিক থেকে তুরস্কের অবস্থান বিশ্বে ১৭তম। সাম্প্রতিক বছরগুলোতে মুদ্রাস্ফীতি ব্যাপকভাবে কমে এসেছে। ১৯৯৫ সালে ইউরোপীয় ইউনিয়নের সাথে এক চুক্তি করে তুরস্ক। ২০০৭ সালে বিদেশী বিনিয়োগ থেকে তুরস্কের আয় হয়েছে দুই হাজার ১৯০ কোটি ডলার।
উন্নত অর্থনীতির দেশ এটি। দেশটির স্থূল অভ্যন্তরীণ উৎপাদন মান ভারতের এক চতুর্থাংশ ।